text: Esbjerg Energy vandt i overtiden
  27 oktober 2015 kl. 06.33
  
  Det blev sent mandag aften, inden ishockey-spillerne fra Esbjerg Energy og Odense Bulldogs kunne holde fyraften. Esbjerg-spillerne kunne forlade isen i det bedste humør med en sejr på 4-3 efter overtid.
  Esbjerg og Odense er fortsat nummer fire og fem i Metal Ligaen, men forskellen på de to hold er nu på tre point. Esbjerg har 22 point mod Odenses 19.
  I aften spiller SønderjyskE ude mod Rødovre. SønderjyskE har revanche til gode mod Rødovre Mighty Bulls, som har vundet det seneste fem kampe mellem de klubber.
  
  